**คำอธิบายการดำเนินโครงการ**

โครงการเงินอุดหนุนเฉพาะกิจ เงินอุดหนุนสำหรับการก่อสร้าง/ซ่อมแซม/ปรับปรุงและพัฒนาแหล่งท่องเที่ยว ให้แก่ อปท.

**ลักษณะโครงการที่เสนอขอรับการสนับสนุนงบประมาณ**

1. เป็นโครงการที่ อปท. ตรวจสอบแหล่งท่องเที่ยวหรือแหล่งท่องเที่ยวที่ได้รับการถ่ายโอนภารกิจจากกระทรวงการท่องเที่ยว หรือได้รับการถ่ายโอนจากส่วนราชการอื่นอยู่ในความรับผิดชอบ หรือพัฒนาแหล่งท่องเที่ยวของ อปท. เอง ซึ่งแหล่งท่องเที่ยวเดิมมีสภาพชำรุดเสียหายจนไม่สามารถใช้งานได้หรือชำรุดเสียหายบางส่วน และมีความจำเป็นต้องได้รับการพัฒนาและปรับปรุงให้สามารถใช้ประโยชน์ได้

2. โครงการที่เสนอขอรับการสนับสนุนงบประมาณจะต้องเป็นโครงการก่อสร้างแหล่งกักเก็บน้ำไว้ใช้บนพื้นดินและใต้ดิน เพื่อแก้ไขปัญหาเกี่ยวกับน้ำไว้ใช้สำหรับอุปโภคบริโภคได้อย่างเพียงพอ

3. โครงการที่ขอรับการสนับสนุนงบประมาณต้องเป็นโครงการที่สามารถดำเนินการได้ทันทีภายหลังจากที่ได้รับการจัดสรรงบประมาณ


4. โครงการที่เสนอขอรับการสนับสนุนงบประมาณจะต้องมีความพร้อมสามารถดำเนินการได้ทันที โดยมีวงเงินงบประมาณไม่น้อยกว่า 500,000 บาท และต่ำกว่า 10,000,000 บาท (วงเงินงบประมาณตั้งแต่ 500,000 - 9,999,999 บาท)

**การจัดเรียงลำดับรายละเอียดเอกสารโครงการที่เสนอขอรับการสนับสนุนงบประมาณ**

|  |  |
| --- | --- |
| **ลำดับที่** | **เอกสารประกอบการพิจารณา** |
| 1 | บันทึกการตรวจสอบรายละเอียดด้านเทคนิคและประมาณการราคาโครงการ โดยผู้มีความรู้ความสามารถด้านวิศวกรรม (ผู้มีใบอนุญาตเป็นผู้ประกอบวิชาชีพวิศวกรรม) ตามที่จังหวัดแต่งตั้ง เป็นผู้ลงนามตรวจสอบโครงการแล้ว |
| 2 | รายละเอียดโครงการเงินอุดหนุนเฉพาะกิจ เงินอุดหนุนสำหรับการก่อสร้าง/ซ่อมแซม/ปรับปรุง และพัฒนาแหล่งท่องเที่ยวให้แก่ อปท. |
| 3 | ประมาณการราคาโครงการ พร้อมบัญชีแสดงปริมาณวัสดุ ปริมาณแรงงาน และราคาต่อหน่วยของวัสดุและแรงงาน (ฺB.O.Q.) กรณีที่มีการจัดซื้อครุภัณฑ์ประกอบโครงการ จะต้องเป็นราคาตามราคามาตรฐานของทางราชการ และหากเป็นรายการที่ไม่มีราคามาตรฐานของทางราชการกำหนดไว้ ให้มีใบเสนอราคาจากสถานประกอบการอย่างน้อย 3 แห่ง |
| 4 | แบบแปลนของโครงการ โดยมีรายละเอียดประกอบแบบแปลนครบถ้วน สามารถตรวจสอบได้ |
| 5 | สำเนาบันทึกการส่งมอบภารกิจให้แก่ อปท. ตามพระราชบัญญัติกำหนดแผนและขั้นตอนการกระจายอำนาจให้แก่ อปท. พ.ศ. 2542 (กรณีที่เป็นการถ่ายโอน) |
| 6 | ผังบริเวณสถานที่ดำเนินโครงการ |
| 7 | ภาพถ่ายสถานที่ดำเนินโครงการ |
| 8 | สำเนาแผนพัฒนา 4 ปี ที่ระบุโครงการที่ขอรับการสนับสนุนงบประมาณ |
| 9 | สำเนาแผนพัฒนาท้องถิ่นที่ระบุโครงการที่ขอรับการสนับสนุนงบประมาณ |
| 10 | เอกสารอื่นๆ ที่เกี่ยวข้องตามแต่กรณี เช่น หนังสือแสดงเอกสิทธิ์หรือหนังสือที่ได้รับอนุมัติหรืออนุญาตให้ใช้พื้นที่ดำเนินการ เป็นต้น |


**การจัดทำสรุปงบหน้าภาพรวมจังหวัด ตามที่ อปท. เสนอขอรับการสนับสนุนงบประมาณ**

1. ให้จังหวัดจัดทำสรุปงบหน้าในภาพรวมของจังหวัด โดยกรอกรายละเอียดข้อมูลตามตัวอย่างที่กำหนด



2. ในการกรอกข้อมูลในแต่ละช่อง ให้กรอกข้อมูลภายในเซลล์เดียวกัน “ห้ามผสานเซลล์ หรือแบ่งแยกเซลล์”

และเมื่อกรอกรายละเอียดข้อมูลครบถ้วนแล้ว ให้ทำการบันทึกข้อมูลเป็นไฟล์ Excel



**การจัดทำรายละเอียดโครงการ ตามที่ อปท. เสนอขอรับการสนับสนุนงบประมาณ**

ให้จังหวัดสแกนรายละเอียดเอกสารโครงการที่เสนอขอรับการสนับสนุนงบประมาณ ตามเอกสาร

ประกอบการพิจารณา ลำดับที่ 1 - 10 เป็นไฟล์ PDF (1 โครงการ ต่อ 1 ไฟล์) และบันทึกลงในแผ่น CD หรือ DVD

